Objekt je u zapuštenom stanjuObjekt je u zapuštenom stanju
**Dječje odmaralište i lječilište**, odmarališno-lječilišni arhitektonski kompleks u Krvavici, zaštićeno kulturno dobro.

Opis dobra
----------

Dječje odmaralište - lječilište u Krvavici izgrađeno je 1963. – 1964. za potrebe liječenja i rehabilitacije djece vojnih osiguranika, usred guste borove šume na obali mora. Projektant je Rikard Marasović. Kružni lebdeći volumen na stupovima dominira kompleksom. U prizemnom dijelu nalazi se polifunkcionalni prostor za odmor i igru djece „L" oblika koji diferencira unutrašnji prostor kružnog dvorišta od prirodnog krajolika borove šume. Gospodarsko servisni blok, funkcionalno odvojen od lječilišnog i djelomično ukopan u teren, izveden je u ortogonalnom rasteru. Decentan postav građevine unutar šume u neposrednoj blizini morske obale, dinamična spirala kretanja koja sve prostore čini aktivnima,"lebdeća" struktura s otvorenim prostorom u sredini koja rastvara volumen omogućavajući njegovo povezivanje s prirodom, inventivna konstrukcija i iznad svega suptilan odgovor na imaginaciju dječjeg svijeta, čine ovaj objekt izuzetnim primjerom skladnog i organičnog odnosa arhitekture, njezine funkcije i krajolika. Riječ je o jedinstvenom primjeru moderne lječilišne arhitekture druge faze modernizma i jednom od kanonskih djela hrvatske moderne arhitekture koje je relevantno i u internacionalnom kontekstu.

Vođena stručna tura u objektuVođena stručna tura u objektu

Zaštita
-------

Pod oznakom Z-6385 zavedena je kao nepokretno kulturno dobro - pojedinačno, pravna statusa zaštićena kulturnog dobra, klasificirano kao "profana graditeljska baština". Nije pod UNESCO-ovom zaštitom.

Recentni angažmani
------------------

Iako je glavna zgrada zapuštenom stanju, povremeno je predmetom umjetničkih, zaštitarskih, aktivstičkih i komunalnih akcija koje nastoje oplemeniti i sačuvati prostor od propadanja. 

Koncem listopada 2021. godine međunarodni projekta GRADOVI-BOLNICE (inspirirani lječilišnim gradovima) udruge f.act iz Graza (Austrija) u suradnji s udrugom Intermundia iz Zagreba i udrugom mART iz Makarske realizirao je dvodnevni program čišćenja, performansa, kreativnih radionica, izložbenih prezentacija, vođenih tura, ali kolektivnog odmora i okrijepe pod nazivom *Liječenje lječilišta*, kojeg su prenijeli lokalni i nacionalni mediji. Udruge su najavile daljnji rad na oživljavanju objekta, medijaciji kulturne baštine i participativnog rada u zajednici.

Izvori
------

1. 1 2 3  *Krvavica, Dječje odmaralište-lječilište*[*mrtav link*]Šablon:Neaktivna poveznica Ministarstvo kulture RH. Pristupljeno 23. svibnja 2020. Sadržaj preuzet uz dopusnicu.
2. ↑  Održana akcija ‘ozdravljenja’ lječilišta, devastiranog remek-djela Rikarda Marasovića (hr).
3. ↑  kultura, Vizkultura hr-Vizualne umjetnosti i (2021-11-05). Liječenje lječilišta (hr-HR).
4. ↑  Lupiga. LIJEČENJE LJEČILIŠTA: Očišćena zapuštena ljepotica o kojoj nitko ne brine (hr).
5. ↑  LIJEČENJE LJEČILIŠTA KRVAVICA – Makarska Udruga mART pokrenula ekološku i kulturnu manifestaciju vraćanja života prirodnoj oazi (hr). Archived from the original on 2021-11-08. Preuzeto 2022-04-19.
6. ↑  Ćirak, Ivona. VIKEND U KRVAVICI "Liječenje lječilišta" bilo je uspješno, objekt očišćen i oživljen – Makarska Danas (hr).
7. ↑  FOTOGALERIJA Očišćena nekadašnja vojna bolnica u Krvavici (hr).

Vanjske poveznice
-----------------

***Krvavica - dječje odmaralište-lječilište*** na Wikimedijinoj ostavi

 **Napomena:** Ovaj tekst ili jedan njegov dio preuzet je s mrežnih stranica Ministarstva kulture Republike Hrvatske. Vidjeti dopusnicu Ministarstva kulture.